विश्वभर छरिएर रहेका युवा साथीहरू जति पनि हुनुहुन्छ, उहाँहरूले देख्नुभएको होला, हाम्रो देशमा जस्तो प्राकृतिक स्रोत–साधन कुनै पनि देशमा छैन । नेपाल भूपरिवेष्टित हुनु नै आर्थिक विकासमा पछि पर्ने कारण हो भन्ने कतिपयको तर्कमा पनि सहमति हुन सकिन्न । भूपरिवेष्टित देश भन्ने एउटा समय थियो, जुन समयमा समुद्रबाट मात्रै सामान ल्याउने गरिन्थ्यो, त्यो समयमा यो तर्क ठीकै थियो । तर, अब यो तर्कमा सहमत हुन सकिँदैन । धेरै भूपरिवेष्टित देशले अकल्पनीय विकास गरिसकेका छन् ।
